Αντρέ Όρτα

Ο **Αντρέ Φιλίπε ντα Λουζ Όρτα** (πορτογαλικά: André Filipe da Luz Horta) (7 Νοεμβρίου 1996) είναι Πορτογάλος επαγγελματίας ποδοσφαιριστής, ο οποίος αγωνίζεται ως μέσος για τον Ολυμπιακό ο οποίος επέστρεψε με κανονική μεταγραφή στης 27 Ιανουαρίου του 2025 

## Σταδιοδρομία σε συλλόγους

### Βιτόρια Σετούμπαλ
Γεννημένος στην Αλμάδα, ο Όρτα πέρασε οκτώ χρόνια στις ακαδημίες νέων της Μπενφίκα, πριν μετακινηθεί στην τοπική Βιτόρια Σετούμπαλ σε ηλικία 15 ετών. Στα τέλη του 2014, ενώ ήταν ακόμη έφηβος, προήχθη στην πρώτη ομάδα από τον προπονητή Ντομίνγκος Πασιένσια.

Ο Όρτα έκανε το ντεμπούτο του στην πρώτη ομάδα και στην Πριμέιρα Λίγα στις 12 Δεκεμβρίου 2014, παίζοντας το δεύτερο 45λεπτο της εντός έδρας ήττας με 0-1 εναντίον της Μποαβίστα ΦΚ. Ολοκλήρωσε την πρώτη του σεζόν με 32 παιχνίδια – 21 ως βασικός – και δύο γκολ, βοηθώντας την ομάδα του να αποφύγει για ελάχιστα τον υποβιβασμό. Τα γκολ του συνέβαλαν στις νίκες επί των ΚΦ Ος Μπελενένσες και ΚΝ Τοντέλα το Δεκέμβριο του 2015.

### Μπενφίκα
Την 1η Ιουνίου 2016, ο Όρτα υπέγραψε πενταετές συμβόλαιο με την Μπενφίκα. Έπαιξε τον πρώτο του ανταγωνιστικό αγώνα στις 7 Αυγούστου, σε μια νίκη με 3–0 επί της Μπράγκα στο Σούπερ Καπ Πορτογαλίας. Έξι μέρες αργότερα, στο ντεμπούτο του στο πρωτάθλημα, σημείωσε το μοναδικό του γκολ σε 14 εμφανίσεις εκείνη τη σεζόν, ολοκληρώνοντας τη νίκη με 2–0 επί της Τοντέλα.

Ο Όρτα εντάχθηκε στην Μπράγκα με μονοετή δανεισμό στις 30 Αυγούστου 2017. Σκόραρε μία φορά σε 22 αγώνες κατά τη διάρκεια της θητείας του, στην εκτός έδρας ήττα με 3-1 από την Μποαβίστα στις 3 Ιανουαρίου 2018.

### Λος Άντζελες ΦΚ
Ο Όρτα συμφώνησε να ενταχθεί στην Λος Άντζελες ΦΚ στις 27 Μαρτίου 2018, ως ο τελευταίος ενδεδειγμένος παίκτης πριν από τη έναρξη της σεζόν 2018 στο Μέιτζορ Λιγκ Σόκερ. Η συμφωνία τέθηκε σε ισχύ στις 23 Ιουνίου του ίδιου έτους και ο Όρτα έκανε το ντεμπούτο του στο πρωτάθλημα στις 27 Ιουλίου, όταν μπήκε ως αλλαγή στο 77ο λεπτό, σε αγώνα εναντίον της Λος Άντζελες Γκάλαξι, όπου έδωσε ασίστ εννέα λεπτά αργότερα στον Όλα Καμαρά για το γκολ της ισοφάρισης (2–2, που ήταν και το τελικό αποτέλεσμα).

### Μπράγκα
Στις 10 Ιουνίου 2019, ο Όρτα επέστρεψε στην Πορτογαλία και στην Μπράγκα με πενταετές συμβόλαιο, για μια αναφερόμενη αμοιβή 2,75 εκατομμυρίων $ και το 50% οποιασδήποτε μελλοντικής μεταγραφής. Στα πρώτα του παιχνίδια πίσω στον σύλλογο τον Αύγουστο, σημείωσε τα πρώτα του ευρωπαϊκά γκολ σε κάθε σκέλος μιας συνολικής νίκης με 7–3 επί της Μπρόντμπυ ΙΦ στον τρίτο προκριματικό γύρο του ΟΥΕΦΑ Γιουρόπα Λιγκ. Έκανε τρεις εμφανίσεις στην Τάσα ντα Λίγκα για τους τελικούς νικητές, σκοράροντας στη νίκη με 2-1 στη φάση των ομίλων επί της ΚΣ Μαρίτιμο.

Τον Ιούνιο του 2022, ο Όρτα επέκτεινε το συμβόλαιό του έως το 2027, με ρήτρα εξαγοράς 30 εκατομμυρίων ευρώ. Η είδηση ανακοινώθηκε μέσα από ένα βίντεο με τον ίδιο να «διευθύνει» το «The Show Must Go On» στο Θέατρο Σίρκο της Μπράγκα.

#### Ολυμπιακός (δανεισμός)
Στις 20 Ιανουαρίου 2024, ο Όρτα δόθηκε δανεικός στον Ολυμπιακό μέχρι το τέλος της σεζόν, ενώ επανενώθηκε με τον πρώην προπονητή του στην Μπράγκα, Κάρλος Καρβαλιάλ. Η συμφωνία περιελάμβανε μια προαιρετική ρήτρα αγοράς, η οποία αναφέρθηκε στα 6 εκατομμύρια ευρώ. Ο Πορτογάλος στην πρώτη χρόνια του με τα ερυθρόλευκα σκόραρε δύο γκολ και τα δύο στη νίκη του Ολυμπιακού επί της ΑΕΚ με 2-0.

ο ορτα επέστρεψε μετά την λήξη του δανεισμού του στη Μπράγκα κ εντάχθηκε εκ νέου στο ρόστερ της πορτογαλικής ομάδας όπου αγωνίστηκε μέχρι και τις αρχές της χειμερινής περιόδου. Στης διάρκεια αυτής η Μπράγκα ήρθε σε συμφωνία με τον Ολυμπιακό για την παραχώρηση του με κανονική μεταγραφή.

## Εθνική ομάδα
Ο Όρτα έκανε 28 συμμετοχές με όλες τις «μικρές» εθνικές Πορτογαλίας, σημειώνοντας πέντε γκολ. Έκανε το ντεμπούτο του με την Εθνική Πορτογαλίας Κ18 στις 25 Μαρτίου 2014 σε μια φιλική νίκη με 4–2 επί του Βελγίου στο Santarém και σημείωσε το πρώτο του γκολ σε μια ισοπαλία με 2–2 εναντίον των ίδιων αντιπάλων δύο ημέρες αργότερα. Αν και δεν πήγε ποτέ σε μεγάλη διοργάνωση, σημείωσε γκολ στις νίκες επί της Ελβετίας, της Ουαλίας και της Βοσνίας και Ερζεγοβίνης για την ομάδα του το 2018 για τα προκριματικά του Ευρωπαϊκού Πρωταθλήματος Κ21 του 2019.

## Προσωπική ζωή
Ο μεγαλύτερος αδερφός του, Ρικάρντο, είναι επίσης ποδοσφαιριστής. Έπαιξαν μαζί σε Μπενφίκα, Βιτόρια ντε Σετούμπαλ και Μπράγκα.

## Διακρίσεις
**Μπενφίκα**

* Πριμέιρα Λίγα: 2016–17
* Κύπελλο Πορτογαλίας: 2016–17
* Σούπερ Καπ Πορτογαλίας: 2016

**Μπράγκα**

* Κύπελλο Πορτογαλίας: 2020–21
* Τάσα ντα Λίγκα: 2019–20
**Ολυμπιακός**

* ΟΥΕΦΑ Κόνφερενς Λιγκ: 2023-24
* Πρωτάθλημα Ελλάδας: 2024-25
* Κύπελλο Ελλάδας: 2024-25

## Παραπομπές


## Εξωτερικοί σύνδεσμοι
* 
* Προφίλ στο transfermarkt.com

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Λος Άντζελες ΦΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Παίκτες νικητές ΟΥΕΦΑ Κόνφερενς Λιγκ